แฟนผมปัสสาวะบ่อยมา2วันละครับ เพิ่งมาเป็น ช่วงนี้ก่อนประจำเดือนมา ปัสสาวะสุดครับลุกกลางคืน 4-5รอบ เกิดจากสาเหตุอะไร
สวัสดีะค่ะ อาการปัสสาวะบ่อยมากขึ้นในเพศหญิงนั้น สาเหตุที่พบได้บ่อยก็คือเรื่องทางเดินปัสสาวะอักเสบเช่นกระเพาะปัสสาวะอักเสบ ทำให้ปัสสาวะบ่อยๆแต่กระปริดกระปรอยออกมาทีละน้อย ปัสสาวะขัด หรือปัสสาวะเป็นเลือดปนด้วย ซึ่งเป็นภาวะที่สัมพันธ์กับการกินน้ำน้อย และชอบกลั้นปัสสาวะค่ะ สาเหตุอื่นๆที่อาจเป็นไปได้เช่นกรวยไตอักเสบซึ่งมักมีไข้และหนาวสั่นร่วมด้วย นิ่วในทางเดินปัสสาวะ หรือเป็นภาวะความผิดปกติของเกลือแร่ในร่างกายเช่น มีภาวะเบาหวาน อาจทำให้หิวน้ำบ่อย กินจุขึ้น หรือภาวะเบาจืดที่ดื่มน้ำมากกว่าปกติและปัสสาวะออกมามากแนะนำการพบแพทย์เพื่อตรวจปัสสาวะดูว่ามีการติดเชื้อหรือไม่ก่อน ถ้ามีควรได้รับยาฆ่าเชื้ออย่างเหมาะสมกินให้ครบตามที่แพทย์สั่งค่ะ ถ้าไม่ใช่เรื่องทางเดินปัสสาวะอักเสบ อาจจะมีการตรวจเลือดหรือตรวจค่าความเข้มข้นปัสสาวะเพื่อหาสาเหตุอื่นๆดังกล่าวไปไม่ได้เป็นอาการที่บ่งบอกถึงการตั้งครรภ์ หากสงสัยการตั้งครรภ์ ประจำเดือนไม่มาตามรอบเดือน ควรซื้อชุดตรวจครรภ์ทางปัสสาวะมายืนยัน เบื้องต้นดื่มน้ำมากๆ ไม่กลั้นปัสสาวะ ไม่ดื่มน้ำมากก่อนนอน